Die Pos | News | Dié vroue leef hul kreatiwiteit uit
Dié vroue leef hul kreatiwiteit uit
09 March 2018 l Die Pos-span/The Post team l Views: 34 l 15 days ago
Rina Steynberg, visevoorsitter van die VLU Warmbad-tak, het tydens die tak se Februarie-vergadering die dek van 'n Paasfeestafel gedemonstreer.
Die lede van die Vroue Land-bou-unie se Warmbad-tak het op Woensdag 7 Februarie die streekbestuursvergadering by die Settlers-boeresaal met al sy interessanthede bygewoon.
Altesame 10 lede van die Warmbad-tak het dié vergadering bygewoon. Die tak was bevoorreg om 43 artikels vir die kompetisie in te skryf en die lede het baie goed gevaar. Die Sri Lanka-borduurwerk en vlegselbrood was veral baie gewild.
Die tak het ook op Dinsdag 20 Februarie hul maandvergadering op Bela-Bela gehou met kreatiwiteit as tema. Essa van Blerk, beoordelaar, het tydens die vergadering driedimensionele beeldjies gedemonstreer en vertel hoe om dit te modelleer.
Daarna het Rina Steynberg, visevoorsitter, die dek van 'n pragtige Paasfeestafel gedemonstreer.
Die lede het met baie oulike idees vorendag gekom met herwinningsartikels van masjienwerk vir die kompetisie. Daar was twee voorskote, 'n drasak, oondhandskoene, plekmatjies en selfs 'n kinderrokkie wat uit 'n ou denimbroek gemaak is. Dan was daar ook gehekelde houers en palmiers (olifantore) met tuisgemaakte blaardeeg.